Diari Oficial de la Generalitat Valenciana


Sumari del DOGV 6535, del 03-06-2011 (2011/6441)

Notificació de laude arbitral. Expedient número COIJAC/2010/1559/46.
--------------------------------------------------------------------

### Dades del document

Número de DOGV
:   6535

Data del DOGV
:   03-06-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/6441


Organisme emissor
:   Conselleria d'Indústria, Comerç i Innovació

Tipus de document
:   Anunci

Notificació de laude arbitral. Expedient número COIJAC/2010/1559/46. [2011/6441]  
Per haver-ho acordat així el president de la Junta Arbitral de Consum de la Comunitat Valenciana en l'expedient arbitral COIJAC/2010/1559/46, a l'empara del que s'ha disposat en els articles 58 i 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, es procedix a notificar a l'interessat que a continuació s'indica el laude arbitral recaigut en el mencionat expedient, mitjançant el present edicte:  
Interessat: Francisco Candela Peris.  
Últim domicili conegut: av. de Marina Ros, 9-11 (46248 Burjassot).   
Expedient: COIJAC/2010/1559/46.  
Laude de data 2 de febrer de 2011 que es dicta a València, en els termes següents: "Per tot això, de la documentació que hi ha en l'expedient i de les al·legacions de les parts, este col·legi arbitral estima la pretensió de Francisco Candela Peris contra l'empresa reclamada, Telefónica Móviles España, SA, la qual es fonamenta en els punts següents:  
  
Pel que fa a la línia 515044220, este col·legi arbitral considera que no correspon el cobrament de la penalització per baixa anticipada, derivada del compromís de permanència ja que l'esmentada línia va ser objecte de robatori i va quedar suspesa a petició del reclamant, i sense haver pogut reactivar-la ja que no va poder obtenir duplicat de la targeta perquè no constava la línia al seu nom per causa imputable a l'operadora.  
Quant a la línia 710043960, este col·legi arbitral entén que les facturacions emeses amb dates d'1 de setembre i 1 d'octubre de 2010 hauran de ser facturades d'acord amb la modalitat Mega Plan Sense Horaris, pla que tenia la reclamant i que va ser modificat, sense que conste sol·licitud d'esta ni tampoc avís per part de l'empresa reclamada. Per la qual cosa, Movistar haurà d'emetre'n factures rectificadores i procedir, a més, a l'anul·lació de les factures emeses amb posterioritat a novembre de 2010 que no presenten consum mesurat. Finalment, l'empresa reclamada haurà de procedir a donar de baixa les línies 935576847 i 558906311 sense cap penalització; i això davant l'incompliment contractual per part de la reclamada.  
A l'efecte de recuperar els terminals a preu de promoció adquirits al seu dia per la reclamant, l'empresa reclamada ha de posar-se en contacte amb aquella, a l'efecte de recuperar-los sense cap cost de missatgeria per a la reclamant, en un termini de 10 dies, transcorregut el qual els esmentats terminals passarien a la propietat d'este últim.  
Tot això en el termini de 10 dies comptats des de l'endemà de la notificació del present laude".  
L'indicat laude té caràcter vinculant i executiu i és eficaç des del dia de la notificació.  
Cosa que es fa saber a l'interessat reclamant als efectes oportuns i previstos en el Reial Decret 231/2008, de 15 de febrer, pel qual es regula el Sistema Arbitral de Consum, i en la Llei 60/2003, de 23 de desembre, d'Arbitratge, i se li comunica que dins dels deu dies següents a la notificació del laude, podrà demanar al col·legi arbitral correcció, aclariment o complement del laude, de conformitat amb el que s'ha disposat en l'article 39. Contra el laude és possible acció d'anul·lació que s'haurà de presentar davant l'Audiència Provincial en el termini dels dos mesos següents a la notificació o a l'aclariment a què es referix l'article 39 de la Llei d'Arbitratge, d'acord amb el que s'ha establit en l'article 40 i següents de la Llei d'Arbitratge 60/2003.  
  
I perquè servisca de notificació a l'interessat consignat anteriorment, s'expedix el present edicte.  
  
València, 18 de maig de 2010.- El president de la Junta Arbitral: Luis Abellán Tolosa.